Partiet ble dannet den 1. februar 2008 av utbrytere fra Det store nasjonalpartiet, etter at deres foretrukne presidentkandidat, Lee Hoi-chang, ikke ble nominert. Lee ble valgt til det nye partiets leder. Den 12. februar ble partiet Folket først, stiftet i 2005 og ledet av Sim Dae-pyung, innfusjonert i Det frihetlige fremskrittspartiet. Folket først hadde røtter tilbake til De forente liberaldemokratene (1995–2006), og hentet sin støtte i Chungcheong. Sim delte lederskapet i Det frihetlige fremskrittspartiet med Lee frem til august 2009. Etter innlemmelsen gikk Det frihetlige fremskrittspartiet fra 9 til 18 representanter i Sør-Koreas nasjonalforsamling ved valget i april 2008, da partiet fikk vel 7 % av stemmene og ble tredje størst.